stanford-oval/wikipedia huggingface dataset:
โอโซมัตสึซัง

อนิเมะโทรทัศน์แนวสุขนาฏกรรมในปี พ.ศ. 2558 โดยโยอิจิ ฟูจิตะ
| --- | --- |
โอโซมัตสึซัง
おそ松さん (Osomatsu-san)
ชื่อภาษาอังกฤษ: Mr. Osomatsu
แนว: สุขนาฏกรรม, วรรณกรรมล้อ
สร้างโดย: ฟูจิโอะ อากัตสึกะ
อนิเมะโทรทัศน์
กำกับโดย: โยอิจิ ฟูจิตะ
เขียนบทโดย: ชู มัตสึบาระ
ดนตรีโดย: ยูการิ ฮาชิโมโตะ
สตูดิโอ: ปิเอโร
เครือข่าย: TV Tokyo, TVO, TVA, AT-X, BS Japan
ฉาย:  6 ตุลาคม พ.ศ. 2558  –  30 มีนาคม พ.ศ. 2564
ตอน: 75 + 1 ตอนพิเศษ
มังงะ
เขียนโดย: มาซาโกะ ชิตาระ
สำนักพิมพ์: ชูเอชะ
นิตยสาร: ยู (พ.ศ. 2559–2561) คุกกี้ (พ.ศ. 2561–2563)
กลุ่มเป้าหมาย: โจเซ
วางจำหน่ายตั้งแต่: 15 มกราคม พ.ศ. 2559 – 26 พฤศจิกายน พ.ศ. 2563
จำนวนเล่ม: 10
นวนิยาย
เขียนโดย: ยู มิตสึรุ
วาดภาพโดย: นาโอยูกิ อาซาโนะ
สำนักพิมพ์: จัมป์เจ-บุ๊กส์
กลุ่มเป้าหมาย: ชาย
วางจำหน่าย: 29 กรกฎาคม พ.ศ. 2559
เกม
Osomatsu-san the Game: Hachamecha Shūshoku Advice – Dead or Work
ผู้จัดจำหน่าย: ไอเดียแฟกทอรี
แนว: เกมผจญภัย
แพลตฟอร์ม: เพลย์สเตชัน วิตา
วางจำหน่ายเมื่อ: 29 มิถุนายน พ.ศ. 2560
โอเอ็นเอ
dMatsu-san
ฉาย:  9 มกราคม พ.ศ. 2561  –  27 มีนาคม พ.ศ. 2561
ตอน: 12
ภาพยนตร์อนิเมะ
Mr. Osomatsu: The Movie
กำกับโดย: โยอิจิ ฟูจิตะ
เขียนบทโดย: ชู มัตสึบาระ
ดนตรีโดย: ยูการิ ฮาชิโมโตะ
สตูดิโอ: ปิเอโร
ฉาย: 15 มีนาคม พ.ศ. 2562
ความยาว: 108 นาที
ภาพยนตร์ฉบับคนแสดง
Osomatsu San Movie
กำกับโดย: สึโตมุ ฮานาบูซะ
อำนวยการโดย: ไดกิ ซูงิวาระ
เขียนบทโดย: เรียวอิจิ สึจิยะ
ถือสิทธิ์โดย: โทโฮ
ฉาย: 25 มีนาคม พ.ศ. 2565
ความยาว: 111 นาที
ภาพยนตร์อนิเมะ
Mr. Osomatsu: The Hipipo Tribe and the Glistening Fruit
กำกับโดย: โยชิโนริ โอกาดะ
เขียนบทโดย: ชู มัตสึบาระ
ดนตรีโดย: ยูการิ ฮาชิโมโตะ
สตูดิโอ: ปิเอโร
ฉาย: 8 กรกฎาคม พ.ศ. 2565
ความยาว: 68 นาที
ภาพยนตร์อนิเมะ
Mr. Osomatsu: The Soul's Takoyaki Party and the Legendary Sleepover Party
กำกับโดย: โยชิโนริ โอกาดะ
เขียนบทโดย: ชู มัตสึบาระ
ดนตรีโดย: ยูการิ ฮาชิโมโตะ
สตูดิโอ: ปิเอโร
ฉาย: 21 กรกฎาคม พ.ศ. 2566
 สถานีย่อยการ์ตูนญี่ปุ่น
โอโซมัตสึซัง (ญี่ปุ่น: おそ松さん; โรมาจิ: Osomatsu-san) เป็นซีรีส์อนิเมะโทรทัศน์ญี่ปุ่นแนวสุขนาฏกรรม ผลิตโดยสตูดิโอปิเอโร สร้างอิงจากซีรีส์มังงะในปี พ.ศ. 2505 เรื่อง โอโซมัตสึคุง ของฟูจิโอะ อากัตสึกะ เพื่อฉลองครบรอบ 80 ปีชาตกาลของอากัตสึกะ ซีรีส์เป็นเรื่องราวของพี่น้องฝาแฝดสกุลมัตสึโนะหกคนจากซีรีส์ต้นฉบับที่เติบโตเป็นผู้ใหญ่ เนื้อเรื่องมีอารมณ์ขันแบบผู้ใหญ่มากกว่าเมื่อเทียบกับซีรีส์ต้นฉบับ ซีรีส์อนิเมะออกอากาศในประเทศญี่ปุ่นตั้งแต่เดือนตุลาคม พ.ศ. 2558 ถึงมีนาคม พ.ศ. 2559 และตอนพิเศษออกอากาศในเดือนธันวาคม พ.ศ. 2559 ฤดูกาลที่ 2 ออกอากาศตั้งแต่เดือนตุลาคม พ.ศ. 2560 ถึงมีนาคม พ.ศ. 2561 ฤดูกาลที่ 3 ออกอากาศตั้งแต่เดือนตุลาคม พ.ศ. 2563 ถึงมีนาคม พ.ศ. 2564  ซีรีส์มังงะดัดแปลงวาดโดยมาซาโกะ ชิตาโรตีพิมพ์ในนิตยสารยูของสำนักพิมพ์ชูเอชะตั้งแต่เดือนมกราคม พ.ศ. 2559 ถึงตุลาคม พ.ศ. 2561 และย้ายไปตีพิมพ์ในนิตยสารคุกกี้ของสำนักพิมพ์ชูเอชะตั้งแต่เดือนพฤศจิกายน พ.ศ. 2561 ถึงพฤศจิกายน พ.ศ. 2563 ภาพยนตร์อนิเมะออกฉายในเดือนมีนาคม พ.ศ. 2562 ภาพยนตร์อนิเมะลำดับที่ 2 ออกฉายในเดือนกรกฎาคม พ.ศ. 2565
แหล่งข้อมูลอื่น

เว็บไซต์ทางการของอนิเมะ (ญี่ปุ่น)
โอโซมัตสึซัง (อนิเมะ) ที่เครือข่ายข่าวอนิเมะ
คูโระจัง แมวไซบอร์ค เหมียวมิซไซล์

| --- | --- |
ไซบอร์ก คุโระจัง
サイボーグクロちゃん
ชื่อภาษาอังกฤษ: Cyborg Kurochan
มังงะ
เขียนโดย: นะโอะกิ โยะโกชิ
อนิเมะโทรทัศน์
กำกับโดย: Yoshihiro Takamoto
อำนวยการโดย: Akifumi Takayanagi (TV Aichi), Kouki Matsuura (Public & Basic)
เขียนบทโดย: Yū Yamamoto, Takao Yotsuji
ดนตรีโดย: Kei Wakakusa Toshiyuki Arakawa
สตูดิโอ: Studio Bogey
เครือข่าย: TV Aichi
ฉาย:  2 October 1999  –  6 January 2001
ตอน: 66
ไซบอร์ก คุโระจัง (ญี่ปุ่น: サイボーグクロちゃん; โรมาจิ: saibogu kurochan) เป็นการ์ตูนญี่ปุ่นที่วาดโดย นะโอะกิ โยะโกชิ
เนื้อเรื่อง

คุโระจัง แมวเหมียวจอมกวน ที่วันหนึ่งถูก ดร.สติเฟื่อง นามว่าดร.โก ผู้หวังครองโลก จับตัวไปดัดแปลงเป็นแมวไซบอร์ค แต่เรื่องราวกลับตาลปัตรเมื่อ คุโระจัง ไม่ฟังคำสั่ง แถมยังต่อสู้ เพื่อตัวเองและปกป้องโลกด้วยจรวดมิซไซล์ และสารพัดอาวุธ ที่ออกมาจากตัว คุโระจัง ติดตามเรื่องกวนๆ ที่คุณต้องฮาไปกับ เจ้าแมวเหมียวเหล็ก
ตัวละคร

คุโระ ตัวเอกของเรื่อง พื้นเพเป็นแมวบ้านสีดำธรรมดา แต่มีความสามารถเกินแมวปกติทั่วไป เช่น ช่วยจัดการขโมยหรือแม้กระทั่งซ่อมเครื่องใช้ไฟฟ้า อาศัยอยู่กับคุณตาและคุณยายฟูจิอิ มีนิสัยไม่ค่อยยอมใครง่ายๆ ใจร้อน ควบคุมอารมณ์ตัวเองไม่ค่อยได้ คุโระโดนดร.โก ลักพาตัวไปดัดแปลงเป็นแมวไซบอร์กที่ศูนย์วิจัยห่างไกลผู้คนในขณะที่กำลังจะไปขอพูลี่จัง หมาน้อยที่แอบชอบมานานแต่งงาน ของโปรดก่อนดัดแปลงคือปลานึ่งหลังจากนั้นกลายเป็นน้ำมันเครื่องแทน
ตาและยาย
ดร.โก
มี่
มาทาทาบิ
โคทาโร่
นานะ
ซูซูกิ อิจิโร่
เมกูมิ
ดังก์
กองทัพเหมียวเหมียว
คาเฟ่หมีขั้วโลก

ซีรีส์มังงะญี่ปุ่น
| --- | --- |
คาเฟ่หมีขั้วโลก
しろくまカフェ (Shirokuma Cafe)
ชื่อภาษาอังกฤษ: Polar Bear Café
แนว: เสี้ยวชีวิต, ตลกโปกฮา
มังงะ
เขียนโดย: อะโลฮา ฮิงะ
สำนักพิมพ์: โชงากูกัง
ในเครือ: ฟลาวเออร์คอมิกสเปเชียล
นิตยสาร: ฟลาวเออร์
กลุ่มเป้าหมาย: โจเซ
วางจำหน่ายตั้งแต่: พ.ศ. 2549 – พ.ศ. 2556
จำนวนเล่ม: 5
อนิเมะโทรทัศน์
กำกับโดย: มิตสึยูกิ มาซาฮารุ
อำนวยการโดย: มาโกโตะ ชิราอิชิ โชจิ มัตสึอิ อาซากาซุ อีซูมิ
เขียนบทโดย: โทรุ โฮโซกาวะ
ดนตรีโดย: เค็นจิ คนโด
สตูดิโอ: สตูดิโอปิเอโร
เครือข่าย: TXN (TV Tokyo)
ฉาย:  5 เมษายน พ.ศ. 2555  –  28 มีนาคม พ.ศ. 2556
ตอน: 50
มังงะ
Polar Bear Café: Today's Special
เขียนโดย: อะโลฮา ฮิงะ
สำนักพิมพ์: ชูเอชะ
นิตยสาร: โคโคฮานะ
กลุ่มเป้าหมาย: โจเซ
วางจำหน่ายตั้งแต่: พ.ศ. 2557 – ปัจจุบัน
 สถานีย่อยการ์ตูนญี่ปุ่น
คาเฟ่หมีขั้วโลก (ญี่ปุ่น: しろくまカフェ; โรมาจิ: Shirokuma Cafe) เป็นซีรีส์มังงะญี่ปุ่น แต่งเรื่องและวาดภาพโดยอะโลฮา ฮิงะ เรื่องราวเกี่ยวกับชีวิตประจำวันของกลุ่มสัตว์ที่อยู่ร่วมกับมนุษย์ที่คาเฟ่ที่ดำเนินการโดยหมีขั้วโลก อนิเมะดัดแปลงผลิตโดยสตูดิโอปิเอโร ออกอากาศที่ประเทศญี่ปุ่นระหว่างเดือนเมษายน พ.ศ. 2555 ถึงมีนาคม พ.ศ. 2556 และออกอากาศคู่ขนานทั่วโลกทางครันชีโรล ซีรีส์อนิเมะมีรูปแบบพากย์เสียงภาษาไทยฉายทางช่องทางการของป็อบส์ในเว็บไซต์ยูทูบ
แหล่งข้อมูลอื่น

เว็บไซต์ทางการของอนิเมะ (ในภาษาญี่ปุ่น)
อนิเมะคาเฟ่หมีขั้วโลก (พากย์ไทย) ที่ป็อบส์ อนิเมะ ไทยแลนด์
คาเฟ่หมีขั้วโลก (มังงะ) ที่เครือข่ายข่าวอนิเมะ
คาเฟ่หมีขั้วโลก (อนิเมะ) ที่เครือข่ายข่าวอนิเมะ
อุดร ตันติสุนทร

| อุดร ตันติสุนทรม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 25 ตุลาคม พ.ศ. 2537 – 19 พฤษภาคม พ.ศ. 2538
นายกรัฐมนตรี: ชวน หลีกภัย
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 9 สิงหาคม พ.ศ. 2531 – 26 สิงหาคม พ.ศ. 2533
นายกรัฐมนตรี: ชาติชาย ชุณหะวัณ
 
ข้อมูลส่วนบุคคล
เกิด: 13 กันยายน พ.ศ. 2476 (91 ปี) อำเภอเมืองตาก จังหวัดตาก ประเทศสยาม
คู่สมรส: วิมลวรรณ ตันติสุนทร

อุดร ตันติสุนทร (เกิด 13 กันยายน พ.ศ. 2476) อดีตรัฐมนตรีช่วยว่าการกระทรวงมหาดไทย อดีตรัฐมนตรีช่วยว่าการกระทรวงเกษตรและสหกรณ์ อดีตสมาชิกสภาผู้แทนราษฎรจังหวัดตาก 5 สมัย
ประวัติ

อุดร เกิดเมื่อวันที่ 13 กันยายน พ.ศ. 2476 เป็นบุตรนายซ้งกี่ นางแจง ตันติสุนทร และเป็นพี่ชายของนายรักษ์ ตันติสุนทร
สำเร็จการศึกษาปริญญาตรี เศรษฐศาสตรบัณฑิต และระดับปริญญาโท รัฐศาสตรมหาบัณฑิต จากมหาวิทยาลัยธรรมศาสตร์
งานการเมือง

อุดรลงรับสมัครเลือกตั้งสมาชิกสภาผู้แทนราษฎรจังหวัดตาก และได้รับเลือกตั้งเป็นครั้งแรก ในพ.ศ. 2512 ได้รับเลือกเรื่อยมา จนถึง พ.ศ. 2535 ก่อนที่จะได้รับเลือกเป็น สมาชิกวุฒิสภา จังหวัดตาก ในปี พ.ศ. 2543 และวางมือทางการเมืองในที่สุด
เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก ชาติชาย ในปี พ.ศ. 2531 และรัฐมนตรีช่วยว่าการกระทรวงมหาดไทย ในรัฐบาล ชวน หลีกภัย พ.ศ. 2537
งานการเมือง > สมาชิกสภาผู้แทนราษฎร

อุดร ตันติสุนทร ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดตาก สังกัดพรรคสหประชาไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดตาก สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดตาก สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดตาก สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดตาก สังกัดพรรคพลังธรรม
งานการเมือง > สมาชิกวุฒิสภา

อุดร ตันติสุนทร ได้รับการเลือกตั้งเป็นสมาชิกวุฒิสภามาแล้ว 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดตาก
งานวิชาการ

อุดร ตันติสุนทร เป็นนักวิชาการที่มีบทบาทในฐานะประธานมูลนิธิส่งเสริมการปกครองท้องถิ่น และเป็นอาจารย์พิเศษ วิทยาลัยการปกครองท้องถิ่น มหาวิทยาลัยขอนแก่น เขายังมีบทบาทเป็นประธานกรรมการโครงการจัดตั้งมหาวิทยาลัยตากสิน ให้เป็นสถาบันอุดมศึกษาประจำจังหวัดตาก
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ยุทธการที่อูมัญ

| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
ยุทธการที่อูมัญ (15 กรกฏาคม – 8 สิงหาคม ค.ศ. 1941) เป็นการโอบล้อมของเยอรมันและพันธมิตรต่อกองทัพโซเวียตที่ 6 และ 12 ภายใต้การบัญชาการของพลโท I. N. Muzyrchenko และพลตรี P. G. Ponedelin เหตุการณ์ตามลำดับ-เมืองอูมัญทางตอนใต้ในช่วงการเริ่มต้นของปฏิบัติการการรุกของกองทัพเยอรมันกลุ่มใต้ภายใต้การนำของจอมพลแกร์ด ฟอน รุนด์ชเตดท์ เป็นส่วนหนึ่งของปฏิบัติการบาร์บารอสซาบนแนวรบด้านตะวันออก ในสงครามโลกครั้งที่สอง
การสู้รบครั้งนี้ได้เกิดขึ้นในช่วงปฏิบัติการป้องกันเคียฟ ในช่วงระหว่างส่วนหนึ่งของแนวรบตะวันตกเฉียงใต้ของกองทัพแดงได้ทำการปกป้องสะพาน Southern Bug และถนนรางรถไฟทางยุทธศาสตร์ระหว่างโอเดสซาและสโมเลนสค์ และส่วนหนึ่งของกองทัพพันเซอร์ที่ 1 ในยูเครนตะวันตกในช่วงหลังของการรุกจากโปแลนด์ตอนใต้ไปยังคาบสมุทรไครเมีย
กองทัพโซเวียตภายใต้การบัญชาการรวมของทิศตะวันตกเฉียงใต้ ผู้บัญชาการคือจอมพลเซมิออน บูดิออนนืย ซึ่งได้รวมถึงพันเอก Mikhail Kirponos กองบัญชาการใหญ่และหน่วยย่อยของกองทัพที่ 12 สามารถหลบหนีออกจากวงล้อมได้เนื่องจากความสามารถของกองกำลังทหารราบของเยอรมันไม่อาจปิดเส้นทางได้อย่างแน่นหนาพอ อย่างไรก็ตาม กองทัพทั้งสองต่อมาก็ถูกยุบและทหารหลบหนีไปรวมกับหน่วยอื่น ๆ ครั้งนี้เป็นหนึ่งในการโอบล้อมขนาดใหญ่ของฝ่ายอักษะที่ได้จัดการกับกองทัพแดง
สเวน-เยอราน เอริกซอน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สเวน-เยอราน เอริกซอน
วันเกิด:  5 กุมภาพันธ์ ค.ศ. 1948(1948-02-05)
สถานที่เกิด:  ซันนี สวีเดน
วันเสียชีวิต:  26 สิงหาคม ค.ศ. 2024(2024-08-26) (76 ปี)
ส่วนสูง:  1.78 เมตร (5 ฟุต 10 นิ้ว)
ตำแหน่ง:  กองหลัง แบ็กขวา
สโมสรอาชีพ*
| ปี |  ทีม |  ลงเล่น |  (ประตู) |
| 1966–1971 |  Torsby  |  109 |  (96) |
| 1971–1972 |  เอสเค ชิฟฮาลลา |  22 |  (14) |
| 1972–1973 |  เคบี คาร์สโคกา |  19 |  (19) |
| 1973–1975 |  วาสสตาร์ โฟลลันดา ไอเอฟ |  50 |  (33) |
จัดการทีม
1977–1978:  ดีเกอร์ฟอร์ ไอเอฟ
1979–1982:  ไอเอฟเค โกเทบร็อก
1982–1984:  เบนฟิก้า
1984–1987:  โรม่า
1987–1989:  ฟิโอเรนติน่า
1989–1992:  เบนฟิก้า
1992–1997:  ซัมป์โดเรีย
1997–2001:  ลาซิโอ
2001–2006:  ทีมชาติอังกฤษ
2007–2008:  แมนเชสเตอร์ซิตี
2008–2009:  ทีมชาติเม็กซีโก
2010:  ทีมชาติไอวอรีโคสต์
2010–2011:  เลสเตอร์ซิตี
2012:  บีอีซี เทโรศาสน (ที่ปรึกษาด้านเทคนิค)
2013–2014:  กว่างโจว อาร์แอนด์เอฟ
2014–2016:  เซี่ยงไฮ้ เอสไอพีจี
2016–2017:  เซินเจิ้น
2018-2019:  ทีมชาติฟิลิปปินส์ 2024 ทีมตำนานลิเวอร์พูล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สเวน-เยอราน เอริกซอน (สวีเดน: Sven-Göran Erikssonไฟล์:Sv-Sven-Göran Eriksson.ogg, 5 กุมภาพันธ์ 1948 – 26 สิงหาคม 2024) เป็นอดีตหัวหน้าผู้ฝึกสอนทีมชาติอังกฤษ,ทีมชาติเม็กซิโกและทีมชาติฟิลิปปินส์ นอกจากนี้ยังเคยเป็นผู้จัดการทีมสโมสรฟุตบอลแมนเชสเตอร์ซิตีและสโมสรฟุตบอลเลสเตอร์ซิตี โดยงานสุดท้ายของเขา คือ การคุมทีมชาติฟิลิปปินส์
2024 ทีมตำนานลิเวอร์พูล
เอริกซอนเริ่มต้นชีวิตนักฟุตบอลในตำแหน่งแบ็กขวาที่สโมสรฟุตบอลทอร์สบีไอเอฟในบ้านเกิด ระหว่างปี ค.ศ. 1966-1971 ต่อมาย้ายไปสโมสรฟุตบอลเอสเคซิฟเฮลลา จนถึงปี ค.ศ. 1973 จึงย้ายทีมอีกครั้งไปยังสโมสรฟุตบอลเคบีคาร์ลสโคกาในลีกดิวิชัน 2 ของสวีเดน แต่ก็ลงเล่นได้อีกเพียงสองปี ค.ศ. 1975 ก็ต้องแขวนสตั๊ดยุติการเป็นนักฟุตบอลด้วยวัยเพียง 27 ปี เนื่องจากอาการบาดเจ็บที่หัวเข่าเรื้อรัง
ต้นปี ค.ศ. 2024 เขาเปิดเผยผ่านการออกรายการวิทยุในบ้านเกิดว่าเป็นมะเร็งและอาจเหลือเวลาใช้ชีวิตอีกไม่นาน ในเดือนกุมภาพันธ์ ค.ศ. 2024 มีการประกาศว่าเอริกซอนจะเป็นผู้จัดการทีมตำนานลิเวอร์พูลสำหรับแมตช์การกุศลที่จัดขึ้นให้กับเขาเจอกับอายักซ์ในเดือนมีนาคม
เมื่อวันที่ 26 สิงหาคม ค.ศ. 2024 เอริกซอนเสียชีวิตด้วยวัย 76 ปี
พระเจ้าบรมวงศ์เธอ พระองค์เจ้าจินดา

| พระเจ้าบรมวงศ์เธอ พระองค์เจ้าจินดา |
| --- | --- |
พระเจ้าบรมวงศ์เธอ ชั้น 3 พระองค์เจ้าชั้นเอก
ประสูติ: 16 ตุลาคม พ.ศ. 2370
สวรรคต: พ.ศ. 2392
ราชวงศ์: จักรี
พระบิดา: พระบาทสมเด็จพระนั่งเกล้าเจ้าอยู่หัว
พระมารดา: เจ้าจอมมารดาพลับ ในรัชกาลที่ 3
พระเจ้าบรมวงศ์เธอ พระองค์เจ้าจินดา (16 ตุลาคม พ.ศ. 2370 – พ.ศ. 2392) เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาพลับ
พระประวัติ

พระเจ้าบรมวงศ์เธอ พระองค์เจ้าจินดา ประสูติเมื่อวันอังคารที่ 16 ตุลาคม พ.ศ. 2370 เป็นพระราชโอรสพระองค์ที่ 50 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาพลับ (ธดาของพระยาอินทราทิศ (จุ้ย)
เมื่อปี พ.ศ. 2392 ในสยามเกิดอหิวาตกโรคระบาดอย่างหนักไปทั่วทุกหนแห่ง ผู้คนเสียชีวิตมากมาย พระเจ้าลูกยาเธอ พระองค์เจ้าจินดา ประชวรด้วยพระโรคอหิวาในเหตุการณ์ครั้งนั้น ปรากฏใน พระราชพงศาวดารกรุงรัตนโกสินทร์ รัชกาลที่ 3 ว่า
"ฝ่ายที่กรุงเทพมหานคร เมื่อเดือน ๗ แรม ๑ ค่ำ เกิดความไข้ป่วงทั้งแผ่นดิน ไข้นั้นเป็นมาแต่ประเทศฝ่ายทะเล เป็นมาแต่เมืองฝ่ายตะวันตกขึ้นมาก่อน ไข้นั้นเป็นขึ้นมาถึงกรุงเทพมหานคร เป็นขึ้นไปจนถึงเมืองฝ่ายเหนือ เสียพระเจ้าลูกยาเธอ พระองค์เจ้าเฉลิมวงศ์องค์ ๑ พระองค์เจ้าจินดาองค์ ๑ พระราชธิดา พระองค์เจ้าพวงแก้วองค์ ๑ เสนาบดี เจ้าพระยาบดินทรเดชา ๑..."
พระเจ้าบรมวงศ์เธอ พระองค์เจ้าจินดา สิ้นพระชนม์เมื่อ พ.ศ. 2392 สิริพระชันษา 22 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อปี พ.ศ. 2393
พระองค์มีพระโอรสพระธิดา 3 องค์ โดยราชสกุลนี้ไม่มีนามสกุลพระราชทาน เนื่องจากในสมัยรัชกาลที่ 6 ซึ่งมีการพระราชทานนามสกุลให้แก่พระราชวงศ์นั้น สมาชิกในราชสกุลนี้ไม่มีใครหลงเหลืออยู่แล้ว
หม่อมเจ้าแดง
หม่อมเจ้าหญิงยุพา
หม่อมเจ้าดารารัตน์ (พ.ศ. 2391 – 28 มีนาคม พ.ศ. 2421)
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้าจินดา |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเจ้าลูกยาเธอ พระองค์เจ้าจินดา (16 ตุลาคม พ.ศ. 2370 – พ.ศ. 2392)
ภายหลังสิ้นพระชนม์
พระเจ้าราชวรวงศ์เธอ พระองค์เจ้าจินดา (สมัยรัชกาลที่ 4 – รัชกาลที่ 6)
พระเจ้าบรมวงศ์เธอ พระองค์เจ้าจินดา (สมัยรัชกาลที่ 6)
การเรียงลำดับแบบค็อกเทลเชกเกอร์

| --- | --- |

ประเภท: Sorting algorithm
โครงสร้างข้อมูล: Array
ประสิทธิภาพเมื่อเกิดกรณีแย่ที่สุด:  O(n^{2})
ประสิทธิภาพเมื่อเกิดกรณีดีที่สุด:  O(n)
ประสิทธิภาพเมื่อเกิดกรณีทั่วไป:  O(n^{2})
ปริมาณความต้องการพื้นที่เมื่อเกิดกรณีแย่ที่สุด:  O(1)
ด ค ก
การเรียงลำดับแบบค็อกเทลเชกเกอร์ ยังเป็นที่รู้จักกันในนามฟองเรียงลำดับ  เรียงระลาดเรียงสับเปลี่ยน  หรือกระสวยเรียงเป็น รูปแบบของฟองสบู่ที่มีทั้งแบบอัลกอริทึมการจัดเรียงที่มีเสถียรภาพและการเรียงลำดับการเปรียบเทียบ อัลกอริทึมจะแตกต่างจากการจัดเรียงแบบฟองสบู่ในแบบที่เรียงตามทั้งสองทิศทางในแต่ละการผ่านรายการ อัลกอริทึมการเรียงลำดับนี้เป็นเพียงเล็กน้อยยากที่จะใช้มากกว่าการเรียงลำดับฟองและแก้ปัญหาของเต่าในฟองสบู่ จะให้การปรับปรุงประสิทธิภาพเพียงเล็กน้อยและไม่เพิ่มประสิทธิภาพการทำงานแบบไม่ประจำตัว เช่นการเรียงลำดับฟองสบู่ก็ไม่ได้เป็นที่น่าสนใจในทางปฏิบัติ (การจัดเรียงแทรกเป็นที่ต้องการสำหรับประเภทที่เรียบง่าย) แม้ว่าจะพบว่ามีประโยชน์บางอย่างในด้วย
ข้อมูลทั่วไป

การเรียงลำดับแบบค็อกเทล ชาร์คเกอร์ ซอร์ต  เป็นการปรับปรุงรูปแบบการจัดเรียงแบบ Bubble sort ให้ทำงานได้ดีขึ้น ด้วยการเพิ่มขึ้นตอนการจัดเรียงขึ้นอีกกระบวนการหนึ่ง โดยวิธีการจัดเรียงสองทางสลับกัน
ข้อมูลทั่วไป > ซูโดโค้ด

procedure cocktailShakerSort( A : list of sortable items ) defined as:
  do
    swapped := false
    for each i in 0 to length( A ) - 2 do:
      if A[ i ] > A[ i + 1 ] then // test whether the two elements are in the wrong order
        swap( A[ i ], A[ i + 1 ] ) // let the two elements change places
        swapped := true
      end if
    end for
    if not swapped then
      // we can exit the outer loop here if no swaps occurred.
      break do-while loop
    end if
    swapped := false
    for each i in length( A ) - 2 to 0 do:
      if A[ i ] > A[ i + 1 ] then
        swap( A[ i ], A[ i + 1 ] )
        swapped := true
      end if
    end for
  while swapped // if no elements have been swapped, then the list is sorted
end procedure
ช่องทางด้านขวาแรกจะเปลี่ยนองค์ประกอบที่ใหญ่ที่สุดไปยังตำแหน่งที่ถูกต้องในตอนท้ายและทางออกด้านซ้ายต่อไปนี้จะเปลี่ยนองค์ประกอบที่เล็กที่สุดไปยังตำแหน่งที่ถูกต้องในตอนเริ่มต้น การส่งผ่านครั้งที่สองเสร็จสมบูรณ์จะเปลี่ยนองค์ประกอบที่เล็กที่สุดเป็นอันดับสองและใหญ่เป็นอันดับสองไปยังสถานที่ที่ถูกต้องและอื่น ๆ หลังจากที่ฉันผ่านฉัน i แรกและองค์ประกอบ i ล่าสุดในรายการอยู่ในตำแหน่งที่ถูกต้องและไม่จำเป็นต้องได้รับการตรวจสอบ โดยการย่อส่วนของรายการที่เรียงลำดับในแต่ละครั้งจำนวนการดำเนินการสามารถลดลงครึ่งหนึ่ง (ดูการจัดเรียงแบบฟอง)
ข้อมูลทั่วไป > อัลกอริทึม

นี่เป็นตัวอย่างของอัลกอริธึมใน ภาษาไพธอน โดยมีการเพิ่มประสิทธิภาพในการจดจำดัชนีการแลกเปลี่ยนล่าสุดและการอัปเดตขอบเขต
def cocktail_shaker_sort(array):
  
    for i in range(len(array)-1, 0, -1):
        swapped = False
		
        for j in range(i):
            if array[j] > array[j+1]:
                array[j], array[j+1] = array[j+1], array[j]
                swapped = True
		print(array)
		
        for j in range(i, 0, -1):
            if array[j] < array[j-1]:
                array[j], array[j-1] = array[j-1], array[j]
                swapped = True
		print(array)

        
        
        if not swapped:
            return array
            
if __name__ == '__main__':
    user_input = raw_input('Enter numbers Ex.[1,0,8,9]:\n').strip()
    array = [int(x) for x in user_input.split(',')]
    print(cocktail_shaker_sort(array))
ความแตกต่างจากการจัดเรียงแบบฟองสบู่

เป็นรูปแบบเล็กน้อยของการจัดเรียงฟองสบู่ มันแตกต่างจากที่แทนซ้ำ ๆ ผ่านรายการจากด้านล่างไปด้านบนจะผ่านสลับจากด้านล่างขึ้นบนและจากบนลงล่าง สามารถทำได้ดีกว่าฟองสบู่มาตรฐานเล็กน้อย เหตุผลในการนี้คือการจัดเรียงแบบฟองสบู่เท่านั้นผ่านรายการไปในทิศทางเดียวและดังนั้นจึงสามารถย้ายรายการย้อนหลังได้ทีละขั้นตอนเท่านั้น
ตัวอย่างของรายการที่พิสูจน์จุดนี้คือรายการ (2,3,4,5,1) ซึ่งจะต้องผ่านการจัดเรียงค็อกเทลหนึ่งครั้งเพื่อจัดเรียง แต่ถ้าใช้การจัดเรียงฟองแบบเรียงจากน้อยไปมากจะใช้เวลาสี่ ผ่าน อย่างไรก็ตามการจัดเรียงค๊อกเทลแบบหนึ่งจะต้องนับเป็นแบบฟองสบู่สองแบบ โดยทั่วไปแล้วการจัดเรียงค็อกเทลจะเร็วกว่าการจัดเรียงแบบฟองสบู่น้อยกว่าสองเท่า
การเพิ่มประสิทธิภาพอีกอย่างหนึ่งอาจเป็นได้ว่าอัลกอริทึมจะจำตำแหน่งที่ได้รับการแลกเปลี่ยนจริงครั้งล่าสุด ในการทำซ้ำถัดไปจะไม่มีการแลกเปลี่ยนใดที่เกินขีด จำกัด นี้และอัลกอริทึมจะมีการส่งผ่านที่สั้นกว่า เนื่องจากการจัดเรียงเครื่องปั่นค็อกเทลจะเกิดขึ้นแบบสองทิศทางช่วงของการแลกเปลี่ยนที่เป็นไปได้ซึ่งเป็นช่วงที่จะทดสอบจะลดลงต่อ pass ซึ่งช่วยลดเวลาในการทำงานโดยรวมเล็กน้อย
ความซับซ้อน

ความซับซ้อนของเครื่องปั่นค็อกเทลในสัญกรณ์ O ใหญ่คือ {\ displaystyle O (n ^ {2})} O (n ^ {2}) สำหรับทั้งกรณีที่เลวร้ายที่สุดและกรณีค่าเฉลี่ย แต่มันกลายเป็นใกล้ชิดกับ {\ displaystyle O (n)} O (n) ถ้ารายการถูกสั่งซื้อส่วนใหญ่ก่อนที่จะใช้อัลกอริทึมการเรียงลำดับ ยกตัวอย่างเช่นถ้าทุกองค์ประกอบอยู่ในตำแหน่งที่แตกต่างจาก k (k ≥ 1) จากตำแหน่งที่มากที่สุดก็จะสิ้นสุดลงความซับซ้อนของการเรียงลำดับค๊อกเทลกลายเป็น {\ displaystyle O (kn)} {\ displaystyle O (kn).}
การเรียงลำดับเครื่องปั่นค็อกเทลยังกล่าวสั้น ๆ ในหนังสือศิลปะการเขียนโปรแกรมคอมพิวเตอร์พร้อมกับการปรับแต่งฟองแบบคล้าย ๆ กัน สรุปได้ว่า Knuth ได้กล่าวถึงการเรียงลำดับฟองและการปรับปรุง:
แต่ไม่มีการปรับแต่งเหล่านี้นำไปสู่อัลกอริทึมที่ดีกว่าการแทรกตรง (นั่นคือการจัดเรียงแบบแทรก); และเรารู้อยู่แล้วว่าการแทรกตรงไม่เหมาะสำหรับ N ขนาดใหญ่ [... ] ในระยะสั้นการจัดเรียงฟองดูเหมือนว่าไม่มีอะไรจะแนะนำให้ใช้ยกเว้นชื่อที่จับใจและความจริงที่ว่ามันนำไปสู่ปัญหาทางทฤษฎีบางอย่างที่น่าสนใจ
เทศบาลตำบลคลองแงะ

| เทศบาลตำบลคลองแงะ |
| --- | --- |
เทศบาลตำบล
ศาลเจ้าไซทีฮุกโจ้วในเขตเทศบาล
ทต.คลองแงะที่ตั้งของเทศบาลตำบลคลองแงะ
พิกัด: 6°47′35.5″N 100°27′17.4″E﻿ / ﻿6.793194°N 100.454833°E﻿ / 6.793194; 100.454833
ประเทศ:  ไทย
จังหวัด: สงขลา
อำเภอ: สะเดา
จัดตั้ง:  • 30 พฤษภาคม 2499 (สุขาภิบาลพังลา)  • 25 พฤษภาคม 2542 (ทต.พังลา)  • 19 กรกฎาคม 2550 (เปลี่ยนชื่อเป็น ทต.คลองแงะ)
พื้นที่
 • ทั้งหมด: 5.30 ตร.กม. (2.05 ตร.ไมล์)
ประชากร (เดือนมีนาคม 2567)
 • ทั้งหมด: 8,111 คน
 • ความหนาแน่น: 1,530.37 คน/ตร.กม. (3,963.6 คน/ตร.ไมล์)
รหัส อปท.: 05901005
ที่อยู่ สำนักงาน: เลขที่ 48 หมู่ 5 ถนนกอบกุลอุทิศ 3 ตำบลพังลา อำเภอสะเดา จังหวัดสงขลา 90170
เว็บไซต์: khlongngae.go.th
 ส่วนหนึ่งของสารานุกรมประเทศไทย
เทศบาลตำบลคลองแงะ เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่หมู่ที่ 6 และพื้นที่บางส่วนของหมู่ที่ 5 ตำบลพังลา อำเภอสะเดา จังหวัดสงขลา เป็นเทศบาลตำบลขนาดกลาง มีสถานีรถไฟคลองแงะเป็นสถานีรายทางแห่งเดียวของทางรถไฟสายชุมทางหาดใหญ่–ปาดังเบซาร์
ที่ตั้งและอาณาเขต

เขตเทศบาลตำบลคลองแงะมีอาณาเขตติดต่อกับเขตการปกครองส่วนท้องถิ่นข้างเคียง ดังนี้
ทิศเหนือ ติดต่อกับเขตองค์การบริหารส่วนตำบลพังลา
ทิศใต้ ติดต่อกับเขตองค์การบริหารส่วนตำบลพังลา
ทิศตะวันออก ติดต่อกับเขตองค์การบริหารส่วนตำบลพังลา
ทิศตะวันตก ติดต่อกับเขตองค์การบริหารส่วนตำบลท่าโพธิ์
ประวัติ

คลองแงะ เดิมมีฐานะเป็นสุขาภิบาลที่จัดตั้งขึ้นในชื่อ "สุขาภิบาลพังลา" เมื่อวันที่ 30 พฤษภาคม พ.ศ. 2499 โดยมีท้องที่ครอบคลุมบ้านคลองแงะ และบ้านคลองผ่าน ตั้งแต่ถนนกาญจนวนิชฝั่งเหนือ กม.ที่ 52.00–ถนนกาญจนวนิชฝั่งใต้ กม.ที่ 54.75 ฝั่งตะวันออกมีเขตตามทางรถไฟสายชุมทางหาดใหญ่–ปาดังเบซาร์และถนนกาญจนวนิชออกไป 2,700 เมตร และเขตทิศตะวันตกตามแนวคลองใหญ่ฝั่งตะวันออก และยกฐานะเป็นเทศบาลตำบลในปี พ.ศ. 2542
ในปี พ.ศ. 2549 ประชาชนในเขตเทศบาลตำบลพังลามีเจตนารมณ์ขอเปลี่ยนชื่อเทศบาล เพื่อให้ตรงกับท้องที่ตั้งในความเป็นจริง เนื่องจากชื่อ "พังลา" เป็นชื่อท้องที่หมู่ที่ 1 และหมู่ที่ 2 ของตำบลพังลาในเขตองค์การบริหารส่วนตำบลพังลา ซึ่งไม่มีความเกี่ยวข้องกับท้องที่ อนึ่งชื่อ "คลองแงะ" เป็นชื่อท้องที่หมู่ 5 ของตำบลพังลาในเขตเทศบาล ทั้งเป็นชื่อของสถานีรถไฟคลองแงะ สถานีตำรวจภูธรคลองแงะ ที่ทำการไปรษณีย์คลองแงะ ไม่มีผู้ใดเรียกว่า "พังลา" ในวันที่ 19 กรกฎาคม พ.ศ. 2550 จึงเปลี่ยนชื่อเป็น "เทศบาลตำบลคลองแงะ" จนถึงปัจจุบัน
สถานที่สำคัญ

ที่ทำการไปรษณีย์คลองแงะ เปิดเป็นที่ทำการในวันที่ 14 สิงหาคม พ.ศ. 2512 ตั้งอยู่ริมถนนกาญจนวนิช ใช้รหัส 90170 (ใช้รหัสแยกกับ ปณ.สะเดา 90120) โดยมีเขตบริการทั้งหมด 3 ตำบล ได้แก่ ตำบลเขามีเกียรติท้ัง 5 หมู่บ้าน ตำบลท่าโพธิ์ทั้ง 8 หมู่บ้าน และตำบลพังลาทั้ง 7 หมู่บ้าน
สถานีตำรวจภูธรคลองแงะ เปิดเป็นที่ทำการในปี พ.ศ. 2496 มีเนื้อที่ 18 ไร่ 3 งาน 34.68 ตารางวา ซึ่งเป็นที่ดินราชพัสดุ เป็นอาคารไม้ชั้นเดียวยกสูง ต่อมาในปี พ.ศ. 2529 ได้ทำการสร้างอาคารไม้ชั้นเดียวยกสูง (ทดแทน สภ.คลองแงะหลังเก่า) โดยมี ร.ต.อ.ประเสริฐ  จันทร์สว่าง ตำแหน่งสารวัตร เป็นหัวหน้าสถานีตำรวจ ในปี พ.ศ.2538 ได้รับงบประมาณก่อสร้างเป็นอาคารคอนกรีต 2 ชั้นเป็นที่ทำงาน โดยมีเขตรับผิดชอบทั้งหมด 3 ตำบล ได้แก่ ตำบลเขามีเกียรติท้ัง 5 หมู่บ้าน ตำบลท่าโพธิ์ทั้ง 8 หมู่บ้าน และตำบลพังลาทั้ง 7 หมู่บ้าน
สถานีรถไฟคลองแงะ เป็นสถานีชั้น 2 ในทางรถไฟสายชุมทางหาดใหญ่–ปาดังเบซาร์ ตั้งอยู่กม.ที่ 952.64 ยุคสมัยการค้าทางรถไฟ เมืองที่รถไฟพาดผ่านจะเกิดชุมชนความรุ่งเรือง โดยรอบเส้นทางรถไฟหาดใหญ่ - ปาดังเบซาร์ จะมีทั้งชุมชนหลายชุมชนเช่น บ้านพรุ, ศาลาทุ่งลุ่ง, บ้านท่าข่อย, คลองรำ ปัจจุบันมีสถานีรถไฟคลองแงะที่ยังคงอยู่